text: I dag knaldes der på volden
  21 juli 2010 kl. 06.41
  Familievandring i eftermiddag afsluttes med kanonknald.
  I dag starter den første af ialt 4 familievandringer på Fredericia volde.
  Det er guidede ture, hvor deltagerne bl.a. høre om de kanoner og morterer, som beskød fjenden.
  Turene varer 1½ time og indeholder et besøg i Det hvide Vandtårn, hvorfra der er udsigt over Fredericias tage og ud over Lillebælt. 
  Vandringen slutter med at kanonlauget - iklædt gamle uniformer - fyrer de gamle kanoner af.
  De næste vandringer finder sted 28. juli, 4. aug. og 11. august.
  